Primele efecte ale Brexitului pe piața de recrutare: „Veniți în București și în Cluj pe salarii de 2.000 - 3.500 de euro net pe lună“   O firmă de headhunting din România vrea să le facă expaților care lucrează pentru firmele britanice o ofertă de nerefuzat.  „Veniți în București și în Cluj pe salarii de 2.000 – 3.500 de euro net pe lună oferite pentru programatorii seniori, unde plătiți pentru închirierea unui apartament cu trei camere dintr-o zonă bună câte circa 400 -700 de euro pe lună“ - acesta este mesajul cu care o firmă de recrutare specializată în sectorul IT vrea să atragă specialiști străini din Marea Britanie în România.